Megawati Sukarnoputri

Diah Permata Megawati Setiawati Sukarnoputri, väčšinou označovaná jednoducho Megawati (Sukarnoputri nie je priezvisko, ale patronymum) (* 23. január 1947, Yogyakarta, Indonézia) je indonézska politička, jedna z najvýznamnejších politických postáv postsuhartovskej Indonézie.

 Životopis 
V rokoch 20012004 bola indonézskou prezidentkou. V rokoch 19992001 bola viceprezidentkou svojho predchodcu Abdurrahmana Wahida. Bola prvou ženou na čele svojej krajiny a historicky štvrtou ženou na čele prevažne moslimského štátu (po Bénazír Bhuttovej v Pakistane a Khaled Zia a Hasine Vadžídovej v Bangladéši).

Je dcérou prvého indonézskeho prezidenta Sukarna. Od roku 1998 vedie politickú stranu Partai Demokrasi Indonesia Perjuangan. Časopis Forbes ju roku 2004 zaradil medzi osem najmocnejších žien sveta.

Viceprezidentkou sa stala po prvých slobodných voľbách v roku 1999, ktoré jej strana síce vyhrala, ale ona sama nenašla podporu medzi zvyšnými stranami v parlamente a za prezidenta bol zvolený predseda menšej moslimskej strany Abdurrahman Wahid. V rámci hľadania širokého kompromisu Wahid ponúkol Megawati funkciu viceprezidentky. Po veľkej vnútropolitickej a ústavnej kríze bol však nakoniec zosadený a rovnaký parlament zvolil Megawati predsa len do najvyššej funkcie. V dvoch nasledujúcich voľbách však prehrala so Susilom Bambang Judhojonom.

 Iné projekty 

 Externé odkazy 
 Portrét v časopise Time
 Heslo v Encyklopédii Britannica
 Profil na stránke Biography.com 

 Zdroj 

Kategória:Indonézski politici
Kategória:Prezidenti Indonézie
Kategória:Prezidentky